પશ્ચિમ બંગાળના મુખ્યમંત્રી મમતા બેનર્જીએ વડાપ્રધાન નરેન્દ્ર મોદી પર પ્રહારો કરતાં નવી માંગ કરી છે. તેમણે નોટબંધીનો મુદ્દો ઉઠાવતાં કહ્યું છે કે, આવી પરિસ્થિતિમાં નરેન્દ્ર મોદીને વડાપ્રધાન પદેથી ખસેડવા જોઇએ. તેમની જગ્યાએ ભાજપના વરિષ્ઠ નેતા લાલકૃષ્ણ અડવાણી કે નાણામંત્રી અરુણ જેટલી કે ગૃહમંત્રી રાજનાથ સિંહના નેતૃત્વમાં નવી સરકારનું ગઠન કરવું જોઇએ. પોંજ ગોટાળમાં જે રીતે મમતા બેનર્જીની પાર્ટીના સાંસદોની ધરપકડ કરવામાં આવી છે, તેનાથી તે નારાજ છે. તેમણે રાષ્ટ્રપતિ પ્રણવ મુખર્જીને અપીલ કરતાં કહ્યું છે કે તેઓ નરેન્દ્ર મોદીને વડાપ્રધાન પદ પરથી ખસેડે. તેમણે કહ્યું કે, દેશ બચાવવો હશે તો મોદીને ખસેડવા પડશે.